NARIADENIE KOMISIE (ES) č. 2167/2004
zo 17 decembra 2004,
ktorým sa upravuje nariadenie (EHS) č. 1848/93 z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods. 3,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 57 ods. 2,
keďže:
(1)
Nariadenie Rady (EHS) č. 2082/92 zo 14. júla 1992 o osvedčeniach špecifického charakteru na poľnohospodárske výrobky a potraviny (1) zavádza systém Spoločenstva na ochranu tradičných špecialít a ustanovuje v článkoch 12 a 15 symbol a označenie Spoločenstva.
(2)
Príloha I k nariadeniu Komisie (EHS) č. 1848/93 z 9. júla 1993, ktorou sa stanovujú podrobné pravidlá uplatňovania nariadenia Rady 2082/92 o osvedčeniach špecifického charakteru na poľnohospodárske výrobky a potraviny (2), ustanovuje tento symbol Spoločenstva a toto označenie Spoločenstva vo všetkých jazykoch Spoločenstva.
(3)
Z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska je potrebné ustanoviť symbol a označenie Spoločenstva vo všetkých jazykoch nových členských štátov.
(4)
Nariadenie (EHS) č. 1848/93 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Prílohu I k nariadeniu (EHS) č. 1848/93 nahrádza text v prílohe k tomuto nariadeniu.
Článok 2
Toto nariadenie nadobúda účinnosť dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. decembra 2004